Wolfgangus Amadeus Mozartus

Wolfgangus Amadeus Mozartus"Quis non miratur ex recentioribus Hendelium et Gluckium, utrumque Germanum, Voglerum, Haydinium, Mozartum, Beethovenium"; Godefridus Christianus Lauter, Germaniae et Germanorum laus (Heidelbergae, 1816): 43. Praeterea, ipse Latine bis vel ter nomen "Wolfgangus Amadeus Mozartus" per ludibrium vindicavit; unde more Latinitatis recentioris praenomina accipimus. Vide ;  (nomine baptizatus "Ioannes Chrysostomus Wolfgangus Theophilus Mozart"; natus Salisburgi die 27 Ianuarii 1756; mortuus Vindobonae die 5 Decembris 1791) fuit fecundus potensque Aetatis Classicae compositor.

Plus quam sescenta opera musica composuit, quorum multa inter apices musicae symphonicae, concertantis, cameratae, operaticae, et choralis numerantur. Inter compositores classicos populo gratissimos manet perpetuo, et eius gratia in musica artistica Occidentali sequente maxima est. Ludovicus van Beethoven sua opera prima in umbra Mozartiana composuit, atque Iosephus Haydn scripsit: "Posteritas tale ingenium centum annos non videbit."Landon 1990:171. 

 Vita 
[Ianuarius] 28. med[ia hora] 11. merid[iana] baptizatus est : natus pridie h[ora] 8. vesp[ertina]
Ioannes Chrysost[omus] Wolfgangus Theophilus fil[ius] leg[itimus]
Nob[ilis] D[ominus] Leopoldus Mozart Aulæ Musicus, et Maria Anna Pertlin coniugesEa littera prima, quae g legenda esse videtur, re vera abbreviatio solita sillabae con- est. (Reinhard Riepl, Wörterbuch zur Familien- und Heimatforschung in Bayern und Österreich. Editio tertia 2009. Pag. 477)
Nob[ilis] D[ominus] Ioannes Theophilus Pergmaÿr Senator et Mercator civicus p[ro] t[empore] sponsus
Idem Leopoldus Lamprecht Capellanus Civicus
Mozartus postridie, quam hora 8 vespertina natus erat, baptizatus est praenominibus Ioannes Chrysost. Wolfgangus Theophilus secundum matriculam parochialem baptismatum,Archiv der Erzdiözese Salzburg (AES): Salzburg-Dompfarre Taufbuch TFCIX/2 1756-1814. quorum duobus tantum ultimis uti solebat, nempe Wolfgangus Theophilus. Nomen Theophilus, scilicet, erat in loco nominis vulgaris Gottlieb, et mos quidam Wolfgango erat de hac variatione iocari. Cavillans illud nomen, variis figuris scribere solebat, Theodisce Gottlieb, Francogallice Amadé, et denique rursus Latine Amadeus (quasi 'ama Deum'), quarum hanc ultimam figuram rarissime usurpavit. Iure igitur posuerimus nomen Latinum huic viro esse Wolfgangum Theophilum Mozartum, sed quoniam usus saeculorum nomen alterum, nempe Amadeus, usitatissimum fecerit, constat ea figura uti. A familiaribus a pueritia vel Wolgang vel Wolferl (i. e. quasi Wolfgangulus) vocari solebat.

Amadeus fuit Ioannis Georgii Leopoldi Mozarti et Annae Mariae Pertl filius. Soror Maria Anna Mozart cum Amadeo puero in publico aliquando clavili cecinit.

Mozart componere coepit cum puer quinque annos natus erat. Prima eius compositio minutissima (aut minuetus) pro clavichordio fuit.

Die 4 Augusti 1782, Mozartus sine paterna assensione Constantiam, consobrinam compositoris Caroli Mariae de Weber, Vindobonae uxorem duxit.

Mozart canonem in B molli maiore verbis Theodiscis Leck mich im Arsch ('linge meum podicem') composuit.Zaslaw 2006.

 Opera selecta 
 Operae 
Si plus cognoscere vis, vide Indicem operarum Mozarti.
 1767: Apollo et Hyacinthus
 1768: Sebastianus et Sebastiana (Vel Bastianus et Bastiana)
 1770: Mitridate, re di Ponto (Mithridates, rex Ponti)
 1774: La finta giardiniera (Hortulana ficta)
 1780–81: Idomeneo, re di Creta (Idomeneus, rex Cretae)
 1782: Die Entführung aus dem Serail (Raptus e seraio)
 1786: Le nozze di Figaro (Nuptiae Figari)
 1787: Don Giovanni (Dominus Ioannes)
 1790: Così fan tutte (Sic faciunt cunctae)
 1791: Die Zauberflöte (Tibia magica)
 1791: Clementia Titi (aut Titus)

 Musica sacra 
 1773: Exsultate jubilate (K. 165)
 1779: Missa coronationis (K. 317)
 1780: Vesperae solennes de Confessore 1783: Missa magna (K. 427)
 1791: Ave verum corpus 1791: Requiem (missa defunctorum, KV 626, anno 1791 incepta, post mortem immaturam compositorisMozartus cum anonymo cuidam petenti se hoc opus facturum esse promisisset, quamvis aegrotus promisso stare statim conatus est. Propter personam mandatoris adhuc ignotam et mortem compositoris inexspectatam et res quasdam in vita eius dubias non defuerunt nec desunt, qui suspicati sint et suspicentur Mozartum veneno interfectum esse. ab Iosepho Eybler et Francisco Xaverio Süßmayr precibus coniugis obsequentibus eodem anno perfecta)

 Symphoniae 
 1773: Symphonia vigesima quinta (K.183)
 1783. Symphonia trigesima sexta (Linciencis, K.425)
 1786: Symphonia trigesima octava (Pragensis, K. 504)
 1788: Symphonia trigesima nona (K.543)
 1788: Symphonia quadragesima (K. 550)
 1788: Symphonia quadragesima prima (Juppiter, K.551)

 Alia 
 1766: Galimathias musicum (Quodlibet) (K. 32)
 1775: Concentus pro violinum et orchestrae tertius (K. 216)
 1776: Concentus nocturnus septimus (Haffner appellatur, K.250)
 1778: Sonata pro clavile octava (K. 310)
 1778: Sonata pro clavile undecima (Melodia in gradui Turcico, K.311)
 1781: Partita grandis (Musica nocturna pro instrumentis musicis aërum, K. 361)
 1785: Quadricinium fidium decimus nonus (Quadricinium dissonantiae K. 465)
 1785: Concentus pro clavile et orchestrae vincesimus (K. 466)
 1785: Concentus pro clavile et orchestrae vicesimus primus (K. 467)
 1785: Quadricinium pro clavile primum (K. 478)
 1786: Concentus pro clavile et orchestrae vicesimus quartus (K. 491)
 1787: Ein musikalischer Spaß (Oblectatio musicalis, K. 522)
 1787: Eine kleine Nachtmusik (Parva musica nocturna, K. 525)
 1788: Sonata pro clavile sexta decima (K. 545)
 1791: Concentus pro tibia clarisona et orchestrae (K. 622)

 Mozartus in pelliculis 
 1984 Amadeus Notae 

 Bibliographia 




 Dent, Edward J. 1947. Mozart's Operas: A Critical Study. Londinii, Oxoniae, Novi Eboraci: Oxford University Press. ISBN 0-19-284001-0.

 Einstein, Alfred. 1965. Mozart: His Character, His Work. Liber conversus ab Arthur Mendel et Nathan Broder. Galaxy Book 162. Novi Eboraci: Oxford University Press. ISBN 0-304-92483-0. OCLC456644858. URL.



 Fradkin, Robert A. 1996. The well-tempered announcer: a pronunciation guide to classical music. Bloomington: Indiana University Press. ISBN 0-253-21064-X.





 Landon, Howard Chandler Robbins, et Donald Mitchell, eds. 1956. The Mozart Companion. Novi Eboraci: W. W. Norton & Company.










Wakin, Daniel J. 2010. After Mozart’s Death, an Endless Coda. The New York Times, 24 Augusti. ISSN 0362-4331.
Zaslaw, Neal. 2006. The Non-Canonic Status of Mozart's Canons. Eighteenth-Century Music'' 3: 109–23. doi:10.1017/S1478570606000510.

1034 Mozartia
 Nexus externi 







Categoria:Clavilistae
Categoria:Compositores Aetatis Classicae
Categoria:Compositores Austriae
Categoria:Compositores Germaniae
Categoria:Compositores symphoniarum
Categoria:Compositores operarum
Categoria:Francomurarii
!